1. Има ли възможност ако си вземем изпита Май месец, да продължим обучението си на есен?

Отговор: Да, няма никакъв проблем. Като примерна ситуация: май месец започват модулите за PHP и Javascript. Вие обаче сте решили да продължите своето обучение в C# модула, койтно започва септември. Тогава съвсем спокойно имате право да **изчакате** до **септември** месец, което ви покрива целия летен период.

1. Колко време се пазят правата ни след взет изпит?

Отговор: Правата ни се пазят до **една** година след вземане на даден изпит.

1. Какъв е shortcut-ът за Console.ReadLine() ?

Отговор: За съжаление, във Visual Studio **няма** такъв вграден с инсталиране на продукта. Добрата новина е, че **ние сами можем** да си създадем такъв. Кка се случва това – имайте търпение и ще разберете 😉

1. Каква е разликата между int.Parse() и Convert.ToInt32()?

Отговор: Когато подадем [null](https://msdn.microsoft.com/en-us/library/edakx9da.aspx) на int.Parse, програмата ни ще гръмне. Ако подадем същото на Convert.ToInt32(), **той ще върне стойност 0**. Иначе, Convert.ToInt32() вътрешно извиква int.Parse().

1. Добър стил на програмиране ли е да използваме **var** вместо да изписваме явно името на типа?

Отговор: Много зависи от това каква **договорка имате вътрешно в екипа си**. И едното, и другото, имат своите плюсови и минуси. Пример за ситуация, в която използването на **var** е плюс, е следната:

*var number = int.Parse(“5”);*

От дясната страна на израза става наистина ясно от какъв тип ще бъде променливата след изпълнение на операцията. От друга страна:  
  
 *var number = 5;*не дава достатъчна яснота, защото може и да имаме намерението променливата да бъде от тип **double**. В този случай обаче, тя ще бъде от тип **int**.  
  
В заключение: Добър стил е, **когато може да се получи неяснота**, да изписвате типа явно. В протевин случай – **var** ще ви свърши чудесна работа.

1. Каква е разликата между **int**, **Int16**, **Int32**, **Int64**?

Отговор: На първо място, int и Int32 са **едно и също нещо**. Другите типове също си имат съответни ключови думи:  
 - Int16 – **short**- Int64 – **long**

Разликата между тях е в диапазона от стойности, които могат да приемат. Много лесно можете да разберете какви са минималната и максималната стойности за дадения тип по следния начин:  
  
 - Min Value: <tyoe-name>.**MinValue**;

* Max Value: <type-name>.**MaxValue**;

Бележка: Същото важи и за **другите числови типове**(например double).

1. Каква е целта на **CultureInfo.InvariantCulture**?

Отговор: При работа с някои данни в компютъра – като **числа**, **дати**, **валути** – се използват така наречените **регионални настройки**. Те ни определят какъв е десетичният разделител на числата с плаваща запетая, формата на датата, валутният символ и други. Нашите програми по подразбиране използват регионалните настрийки на операционната система. Но в някои програми, например ако ви се налага да обработвате множество заявки от потребители, които ви изпращат тези данни във формата, зададен от техните регионални настройки, вие искате да игнорирате тези настройки. В този случай това се оказва чрез използване на **CultureInfo.InvariantCulture**.