1. Каква е разликата между **Console.ReadLine()** и **Console.Read()**?

Отговор: Нека въведем един ред текст в конзолата със стойност *“Any”*. Когато използваме **Console.ReadLine()**, резултатът ни ще бъде стринг със стойност *“Any”*. При използване на **Console.Read()**, получаваме числото *65* като резултат – което е кодът на първия символ от въведения стринг. С две дми – **Console.ReadLine() ни връща целия въведен ред, докато Console.Read() – кода на първия символ от този въведен ред**.

1. Каква е разликата между **bool** и **if**?

Отговор: Представете си един кашон, в който сме сложили дадени вещи. Той е просто това – контейнер за каквото сложим вътре. И си представете един диспечер, който разпределя кой кашон къде да бъде натоварен – той разпределя кашоните за натоварване на база на някакво условие. Нека се върнем сега в света на програмирането. **bool** е нашият кашон – съдържа в себе си **true** или **false** – съответно нашето условие. А **if** е нашият диспечер – на базата на съдържаната стойност решава нашата програма в коя посока да поеме.

1. Каква е разликата между **if** и **while**?

Отговор: Нека тук за разгледаме английската поговорка: *“Give a man a fish, you feed him for a day. Teach a man to fish – you feed him for the rest of his life.”*. Нека сега разгредаме втората част на изречението – ако научим човека да лови риба, то ще може да се храни за цял живот. Имаме еднократно условие тук - ако го научим веднъж, то след това той ще може и няма да го учим пак. Докато му даваме риба – ние го храним ден за ден – тоест имаме повтарящо се действие. И сега нека се върнем в кода - **if** **изразява това еднократно условие, с което учим човека да лови, докато while описва повталящото се действие на даване на риба всекидневно**.